For næsten alle partier handler det i valgkampen om at fremstå så grønne som muligt, men hvordan finder man som vælger ud af, hvor der er reelle forskelle på partiernes klimapolitik? Hvilke partier har de mest seriøse svar på, hvordan Danmark kan bidrage til at imødegå klimakrisen? Her er mit bud på nogle af de spørgsmål, du kan stille politikerne:

1Bør vi danskere – uanset hvad andre lande gør – nedbringe vores udledninger i 2030 til det gennemsnitsniveau per indbygger, verden som helhed skal ned på for at overholde 1,5-graders målet?

Mange af os mener, at det er vores moralske pligt, uanset om andre lande lever op til Paris-aftalen eller ej. Andre vil mene, at ambitionsniveauet for dansk klimapolitik bør afhænge af, hvor stor en indsats andre lande gør.